CELEX: 62016CA0254
Language: lv
Date: 2017-07-06 00:00:00
Title: Lieta C-254/16: Tiesas (septītā palāta) 2017. gada 6. jūlija spriedums (Fővárosi Közigazgatási és Munkaügyi Bíróság (Ungārija) lūgums sniegt prejudiciālu nolēmumu) – Glencore Agriculture Hungary Kft., iepriekš Glencore Grain Hungary Kft./Nemzeti Adó- és Vámhivatal Fellebbviteli Igazgatóság Lūgums sniegt prejudiciālu nolēmumu — Kopēja pievienotās vērtības nodokļa (PVN) sistēma — Direktīva 2006/112/EK — 183. pants — Nodokļu neitralitātes princips — Priekšnodokļa atskaitīšana — Pārmaksātā PVN atmaksa — Kontroles procedūra — Šādā procedūrā nodokļu maksātājam noteiktais naudas sods — Atmaksas termiņa pagarināšana — Nokavējuma procentu samaksas izslēgšana

28.8.2017   
            
            
               LV
            
            
               Eiropas Savienības Oficiālais Vēstnesis
            
            
               C 283/8
            
         Tiesas (septītā palāta) 2017. gada 6. jūlija spriedums (Fővárosi Közigazgatási és Munkaügyi Bíróság (Ungārija) lūgums sniegt prejudiciālu nolēmumu) – Glencore Agriculture Hungary Kft., iepriekš Glencore Grain Hungary Kft./Nemzeti Adó- és Vámhivatal Fellebbviteli Igazgatóság
   
   (Lieta C-254/16) (1)
   
   (Lūgums sniegt prejudiciālu nolēmumu - Kopēja pievienotās vērtības nodokļa (PVN) sistēma - Direktīva 2006/112/EK - 183. pants - Nodokļu neitralitātes princips - Priekšnodokļa atskaitīšana - Pārmaksātā PVN atmaksa - Kontroles procedūra - Šādā procedūrā nodokļu maksātājam noteiktais naudas sods - Atmaksas termiņa pagarināšana - Nokavējuma procentu samaksas izslēgšana)
   (2017/C 283/11)
   Tiesvedības valoda – ungāru
   
      Iesniedzējtiesa
   
   
      Fővárosi Közigazgatási és Munkaügyi Bíróság
   
   
      Pamatlietas puses
   
   
      Prasītājs: Glencore Agriculture Hungary Kft., iepriekš Glencore Grain Hungary Kft.
   
   
      Atbildētājs: Nemzeti Adó- és Vámhivatal Fellebbviteli Igazgatóság
   
   
      Rezolutīvā daļa:
   
   Savienības tiesības ir jāinterpretē tādējādi, ka tām ir pretrunā pamatlietā aplūkotais valsts tiesiskais regulējums, saskaņā ar kuru gadījumā, ja administrācija ir uzsākusi nodokļu kontroles procedūru un nodokļu maksātājam ir noteikts naudas sods par nesadarbošanos, pārmaksātā pievienotās vērtības nodokļa atmaksu var atlikt līdz brīdim, kad minētajam nodokļu maksātājam tiek izsniegts šīs kontroles protokols, un nokavējuma procentu samaksa var tikt atteikta, lai gan nodokļu kontroles procedūras ilgums ir pārmērīgs un tajā nav vainojama tikai nodokļu maksātāja rīcība.
   
      (1)  OV C 296, 16.8.2016.